stanford-oval/wikipedia huggingface dataset:
נאשוויל (סדרת טלוויזיה)

| --- | --- |

 סוגה:  מוזיקלי   דרמה המשכית
 יוצרים:  קאלי קורי
 כותבים:  כאלי ח'ורי 
 בימוי:  כאלי ח'ורי, Jean de Segonzac, ארלן סנפורד, ר.ג'יי. קטלר, אריק קלוז, אריק סטולץ, מייקל וקסמן, מריו ואן פיבלס, מייקל לומן, פול מקריין, טימותי באספילד 
 שחקנים:  קוני בריטון היידן פנטייר קלייר בואן אריק קלוז צ'ארלס אסטן ג'ונתן ג'קסון סאם פלדיו כריס קארמק רוברט ויזדום
 ארץ מקור:  ארצות הברית 
 שפות:  אנגלית 
 מספר עונות:  6
 מספר פרקים:  124
 הפקה
 מפיקים בפועל:  קאלי קורי   די ג'ונסון
 חברת הפקה:  אולפני ABC   Lionsgate Television
 הפצה:  Disney–ABC Domestic Television, נטפליקס, הולו 
 אתר צילומים:  נאשוויל, טנסי
 טכניקת צילום:  מצלמה יחידה 
 אורך פרק:  43 דקות
 שידור
 רשת שידור:  ABC (עונות 4-1) CMT (עונות 6-5)
 רשת שידור בישראל:  HOT3
 פורמט (תמונה):  HDTV
 תקופת שידור מקורית:  10 באוקטובר 2012 – 26 ביולי 2018
 תקופת שידור בישראל:  7 בינואר 2013 – רץ
 קישורים חיצוניים
 האתר הרשמי
 דף התוכנית ב-IMDb
 
נאשוויל (באנגלית: Nashville) היא סדרת טלוויזיה אמריקאית מסוגת דרמה מוזיקלית, בכיכובן של קוני בריטון והיידן פנטייר. הסדרה נוצרה על ידי קאלי קורי, זוכת פרס גלובוס הזהב ואוסקר, ועד כה בוימה והופקה על ידי למעלה משלושים במאים ולמעלה מעשרים מפיקים שונים. פרק פיילוט היה זמין באתרים Hulu ו-iTunes ובאתר הרשת ABC בטרם שודר בטלוויזיה, והוא קיבל גל ביקורות חיוביות; מבקרים ציינו לשבח את קאלי קורי על התסריט וליהוק השחקנים, ובפרט את ביצועיהן של קוני בריטון והיידן פנטייר. פרק הבכורה שודר בערוץ ABC האמריקאי ב-10 באוקטובר 2012 ונצפה על ידי יותר מ-8.9 מיליון צופים. בישראל, עלתה הסדרה לראשונה ב-7 בינואר 2013 בערוץ HOT3.
הסדרה עוקבת אחר שקורה בלבה של תעשיית מוזיקת הקאנטרי בעיר בירתה העולמית, נאשוויל שבטנסי, והיא מתמקדת בשתי אמניות פופולריות בתחום; ריינה ג'יימס (קוני בריטון), כוכבת קאנטרי ששמה הולך לפניה אולם תהילתה אובדת בהדרגתיות, וג'ולייט בארנס (היידן פנטייר), כוכבת עולה צעירה שמאיימת להדיח את ג'יימס מתפקידה כמלכת הקאנטרי. השתיים רואות זו את זו כיריבות, אך התחרות ביניהן מקבל תפנית כאשר ג'יימס מבינה שבארנס עלולה להיות תקוותה היחידה לשיפור התדמית שלה. במקביל ישנה חשיפה לחייהן האישיים של הזמרות, שמתגלים כלא כל כך זוהרים ולעיתים כמעיקים כאשר הם מהווים מקור לבעיות נוספות.
עד לשנת 2015 קיבלה הסדרה 19 מועמדויות, ביניהן: שתי מועמדויות בטקס פרסי גלובוס הזהב ה-70 לבריטון כמועמדת לשחקנית הטובה ביותר ולפנטייר כמועמדת לשחקנית המשנה הטובה ביותר, ומועמדות נוספת לפנטייר באותה הקטגוריה בטקס פרסי גלובוס הזהב ה-71; ארבע מועמדויות בטקס פרסי סטלייט ה-17 לבריטון ופנטייר כמועמדות לשחקנית הטובה ביותר, לפאוורס בות' כמועמד לשחקן המשנה הטוב ביותר ומועמדות לסדרת הדרמה הטובה ביותר; שתי מועמדויות בטקס פרסי האמי לבידור בפריים-טיים ה-65 לבריטון כמועמדת לשחקנית מובילה בסדרת דרמה ולשתי מוזיקאיות כמועמדות למוזיקה מקורית מובילה; מועמדות בטקס פרסי גילדת הכותבים של אמריקה ה-65 כמועמדת לסדרה החדשה הטובה ביותר; ושלוש מועמדויות בטקס פרסי בחירת הקהל - בטקס פרסי בחירת הקהל ה-39 כמועמדת לסדרת דרמה חדשה אהובה, בטקס פרסי בחירת הקהל ה-40 כמועמדת לסדרת דרמה אהובה ובטקס פרסי בחירת הקהל ה-41 לפנטייר כמועמדת לשחקנית הדרמה האהובה.
רשת ABC שהפיקה את ארבע העונות הראשונות בסדרה החליטה על ביטול התוכנית, אולם אז נרכשה הסדרה על ידי רשת CMT, אשר הפיקה את העונה החמישית. הסדרה חודשה גם לעונה שישית ואחרונה, אשר עלתה לשידור בינואר 2018 והסתיימה ביולי באותה שנה.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 21 | 21 | 10 באוקטובר 2012 | 22 במאי 2013 |
|  | 2 | 22 | 22 | 25 בספטמבר 2013 | 14 במאי 2014 |
|  | 3 | 22 | 22 | 24 בספטמבר 2014 | 13 במאי 2015 |
|  | 4 | 21 | 21 | 23 בספטמבר 2015 | 25 במאי 2016 |
|  | 5 | 22 | 22 | 5 בינואר 2017 | 10 באוגוסט 2017 |
|  | 6 | 16 | 16 | 4 בינואר 2018 | 26 באוגוסט 2018 |
עלילה

ריינה גיימס (קוני בריטון) ידועה בתור המלכה של מוזיקת הקאנטרי. עם זאת, האלבום האחרון שלה לא זוכה לאותה החשיפה שקיבלה עד כה והיא אינה מצליחה למכור כרטיסים ולמלא אולמות שלמים כבעבר. חברת התקליטים שלה מציעה לה לשיר יחד עם זמרת הקאנטרי ג'ולייט ברנס (היידן פנטייר), שלעומת ג'יימס הקריירה שלה נמצאת בנסיקה, ולצאת איתה לסיבוב הופעות משותף. אמנם כאשר ג'ולייט רואה בעצמה כבעלת זכויות יתר עצם מעמדה ומתנכלת לריינה בכוונת תחילה ובמודע, וריינה מצדה לא מתחברת לסגנון הקאנטרי פופ של ג'ולייט, השתיים הופכות ליריבות; ריינה דוחה את שיתוף הפעולה ביניהן, ולא עובר זמן רב עד ששתי הסטאריות נתקלות אחת בשנייה לעיתים קרובות, היתקלויות שמביאות איתן התנגחויות ועימותים לגבי כל דבר אפשרי, בין היתר על הניסיון לשכנע את הגיטריסט דיקון קלייבורן (צ'ארלס אסטן), המאהב לשעבר של ריינה, להופיע על הבמה במסגרת סיבוב ההופעות של כל אחת מהן. מלבד זאת נדמה כי חייה של ריינה מסתבכים עוד יותר כאשר אביה אליו היא מתנכרת, איש העסקים והמיליונר למאר וייט (פאוורס בות') משכנע את בעלה, טדי קונרד (אריק קלוז), לרוץ להתמודד על תפקיד ראש העיר של נאשוויל.
דמויות

| שחקן | דמות | הופעת בכורה | הופעה אחרונה | עונות> עונה 1 | עונות> עונה 2 | עונות> עונה 3 | עונות> עונה 4 |
| --- | --- | --- | --- | --- | --- | --- | --- |
| קוני בריטון | ריינה ג'יימס | עונה 1, פרק 1 |  | ראשי | ראשי | ראשי | ראשי |
| היידן פנטייר | ג'ולייט בארנס | עונה 1, פרק 1 |  | ראשי | ראשי | ראשי | ראשי |
| קלייר בואן | סקרלט אוקונר | עונה 1, פרק 1 |  | ראשי | ראשי | ראשי | ראשי |
| אריק קלוז | טיאודור "טדי" קונרד | עונה 1, פרק 1 | עונה 3, פרק 22 | ראשי | ראשי | ראשי | אורח |
| צ'ארלס אסטן | דיקון קלייבורן | עונה 1, פרק 1 |  | ראשי | ראשי | ראשי | ראשי |
| ג'ונתן ג'קסון | אייברי בארקלי | עונה 1, פרק 1 |  | ראשי | ראשי | ראשי | ראשי |
| סם פלדיו | גאנר סקוט | עונה 1, פרק 1 |  | ראשי | ראשי | ראשי | ראשי |
| רוברט ויזדום | קולמן קרלייל | עונה 1, פרק 1 | עונה 2, פרק 3 | ראשי | אורח |  |  |
| פאוורס בות' | למאר וייט | עונה 1, פרק 1 | עונה 2, פרק 14 | ראשי | משנה |  |  |
| כריס קארמק | וויל לקסינגטון | עונה 1, פרק 16 |  | משנה | ראשי | ראשי | ראשי |
| לנון סטלה | מאדי קונרד | עונה 1, פרק 1 |  | משנה | ראשי | ראשי | ראשי |
| מייסי סטלה | דפני קונרד | עונה 1, פרק 1 |  | משנה | ראשי | ראשי | ראשי |
| וויל צ'ייס | לוק וילר | עונה 2, פרק 5 |  |  | משנה | ראשי | ראשי |
| אוליבר הדסון | ג'ף פורדהם | עונה 2, פרק 2 |  |  | משנה | ראשי | ראשי |
| אוברי פיפלס | ליילה גרנט | עונה 2, פרק 2 |  |  | משנה | משנה | ראשי |
מועמדויות ופרסים

| שנה | טקס | קטגוריה | מועמדות | הערות |
| --- | --- | --- | --- | --- |
| 2012 | Critics' Choice Television Award | הסדרה החדשה המסעירה ביותר | נאשוויל | זכייה |
| 2012 | פרסי בחירת הקהל | סדרת דרמה חדשה אהובה | נאשוויל | מועמדות |
| 2012 | פרס סטלייט | סדרת הדרמה הטובה ביותר | נאשוויל | מועמדות |
| 2012 | פרס סטלייט | שחקנית הדרמה הטובה ביותר | קוני בריטון | מועמדות |
| 2012 | פרס סטלייט | שחקנית הדרמה הטובה ביותר | היידן פנטייר | מועמדות |
| 2012 | פרס סטלייט | שחקן המשנה הטוב ביותר בסדרה, מיני סדרה או סרט טלוויזיה | פאוורס בות' | מועמדות |
| 2013 | American Cinema Editors | העריכה הטובה ביותר של סדרה בת שעה בערוץ מסחרי | נאשוויל | מועמדות |
| 2013 | פרסי גלובוס הזהב | שחקנית הדרמה הטובה ביותר | קוני בריטון | מועמדות |
| 2013 | פרסי גלובוס הזהב | שחקנית המשנה הטובה ביותר בסדרה, מיני סדרה או סרט טלוויזיה | היידן פנטייר | מועמדות |
| 2013 | פרסי בחירת הקהל | סדרת דרמה אהובה | נאשוויל | מועמדות |
| 2013 | פרסי האמי לבידור בפריים-טיים | שחקנית מובילה בסדרת דרמה | קוני בריטון | מועמדות |
| 2013 | פרסי האמי לבידור בפריים-טיים | מוזיקה מקורית מובילה | שרה בוקסטון וקייט יורק ("Nothing in This World Will Ever Break My Heart Again") | מועמדות |
| 2013 | פרסי בחירת הנוער | סדרת דרמה | נאשוויל | מועמדות |
| 2013 | פרסי בחירת הנוער | שחקנית דרמה | היידן פנטייר | מועמדות |
| 2013 | פרסי גילדת הכותבים של אמריקה | סדרה חדשה | נאשוויל | מועמדות |
| 2014 | פרסי גלובוס הזהב | שחקנית המשנה הטובה ביותר בסדרה, מיני סדרה או סרט טלוויזיה | היידן פנטייר | מועמדות |
| 2014 | פרסי בחירת הקהל | שחקנית דרמה אהובה | היידן פנטייר | מועמדות |
| 2015 | פרסי בחירת הנוער | סדרת דרמה | נאשוויל | מועמדות |
| 2015 | פרסי בחירת הנוער | שחקנית דרמה | היידן פנטייר | מועמדות |
הערות שוליים

↑  Full Cast & Crew, http://www.imdb.com/, ארכיון
↑  Nashville (2012): Season 1, http://www.metacritic.com/, ארכיון
↑  Nashville: TV Review, http://www.hollywoodreporter.com/, פורסם ב-5 באוקטובר 2012
↑  ‘Nashville’ is a smash, http://nypost.com/, פורסם ב-9 באוקטובר 2012
↑  Singing its praises: ABC's Nashville is fall's best newcomer, http://unclebarky.com/, פורסם ב-9 באוקטובר 2012
↑  Wednesday Final Ratings:'The X Factor', 'Survivor', 'The Neighbors' & 'Modern Family' Adjusted Up; No Adjustments for 'Arrow', http://tvbythenumbers.zap2it.com/, פורסם ב-11 באוקטובר 2012
| --- | --- |
בקרת זהויות :  MusicBrainz: 6b94d6b8-7679-4f16-a029-71976d5db90e 
מימין: היידן פנטייר, קוני בריטון וצ'ארלס אסטן
קלייר בואן וסם פלדיו
ג'ונתן ג'קסון
משלוח מיוחד מכוכב X

| --- | --- |

כרזת הסדרה
 סוגה:  הנפשה, הרפתקאות, מדע בדיוני, קומדיה
 יוצרים:  ג'ף הארטר
 מדבבים:  ראו כאן
 מדבבים בעברית:  ראו כאן
 ארץ מקור:  קנדה קנדה ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  1
 מספר פרקים:  26
 הפקה
 חברת הפקה:  DHX Media Vancouver American Greetings
 הפצה:  DHX Media
 מוזיקה:  וויליאם אנדרסון
 אורך פרק:  כ-22 דקות
 שידור
 רשת שידור:  דיסני XD (ארצות הברית) Teletoon (קנדה)
 רשת שידור בישראל:  ערוץ דיסני ישראל
 תקופת שידור מקורית:  13 ביולי 2013 – 24 בפברואר 2014
 תקופת שידור בישראל:  22 בדצמבר 2013 – 2014
 קישורים חיצוניים
 אתר רשמי
 דף התוכנית ב-IMDb
משלוח מיוחד מכוכב X (באנגלית: Packages from Planet X) היא סדרת טלוויזיה קנדית-אמריקאית מונפשת, מסוגת הרפתקאות, מדע בדיוני וקומדיה, אשר נוצרה על ידי ג'ף הארטר והופקה על ידי DHX Media Vancouver ו-American Greetings.
הסדרה שודרה בארצות הברית החל מ-13 ביולי 2013 עד 24 בפברואר 2014 בערוץ דיסני XD, ואילו בקנדה שודרה החל מ-14 בינואר 2014 עד 31 באוגוסט 2015 בערוץ Teletoon. בישראל הסדרה שודרה בדיבוב עברי בערוץ דיסני החל מ-22 בדצמבר 2013 עד 2014. לסדרה הופקה עונה אחת הכוללת 26 פרקים באורך 22 דקות, כאשר כל פרק מחולק לשני פרקים משניים באורך 11 דקות.
תקציר העלילה

הסדרה עוקבת אחר הרפתקאותיו של דן זמברסקי בן ה-15, אשר מקבל חבילות מוזרות וסתמיות מכוכב X. החבילות מגיעות בצורות שונות ודן ושני חבריו הטובים, אמנדה וטרול, מנצלים את התכולה בהן לטובתם האישית, תוך כדי שמירה עליה מידיו של קופרניקוס, חייזר מרושע שזומם להשתלט על העולם, והעוזרת שלו קלימארי.
דמויות

דן זברוסקי – הגיבור הראשי של הסדרה. מקבל חבילות מוזרות וסתמיות מכוכב X.
אמנדה – החכמה מבין חבריה, בעיקר בזכות יומן שרשום בו מה החבילות עושות. אמה מנסה להפוך אותה לנערה תחרותית.
טרול – החבר הכי טוב של דן. הוא מכבד את הטבע ובעלי החיים, מלבד דביבונים. למרות שהוא בעל משקל גבוה, הוא חזק ואתלטי.
קופרניקוס – הנבל הראשי של הסדרה שמנסה לקחת מדן את החבילות, על מנת שיוכל להשתלט על העולם.
קלימארי – עוזרת של קופרניקוס. שילוב של קופה עם זרועות דיונון.
מדבבים

הדיבוב העברי של הסדרה בוים על ידי תמי ברק, והופק על ידי אסנת סדן וגלי נשר.
| שם הדמות | מדבב/ת באנגלית | מדבב/ת בעברית |
| --- | --- | --- |
| דן זברוסקי | וינסנט טונג | גיא זיידמן |
| אמנדה | בריט אירווין | רונה בקרמן |
| טרול | טי אולסון | מורן סופר |
| קופרניקוס | בריאן דראמונד | אורי זלצמן |
קלימארי: טבית'ה סנט ג'רמיין
בנוסף דיבבו בדיבוב העברי גדי לוי, דור סרוגו, נעמי לבוב ותמי ברק.
הפקה

הרעיון לסדרה עלה בשנת 2006 על ידי ג'ף הארטר עבור American Greetings, כאשר היא אהבה אותו והחלה לפתח אותו. החברה התלהבה מאוד משם הסדרה שלטענתם הוא נשמע נהדר ומקל על השיווק. בשנת 2008 הם הציעו את הסדרה עבור חברת וולט דיסני, אשר נתנה לה אור ירוק בשנת 2011. הסדרה עלתה לשידור לראשונה בשנת 2013 והסתיימה שנה לאחר מכן, כאשר הופקה לה עונה אחת בעלת 26 פרקים.
ביקורות

הסדרה זכתה לביקורות מעורבת. ג'ויס סלטון מאתר "Common Sense Media" תיארה את הסדרה כסדרת הנפשה מפוקפקת ומהירה, עם "הומור גס" ו"גאדג'טים חייזרים" יחד עם אלימות מצוירת. עוד היא טענה שחלק מהילדים הצעירים עלולים להיות "מאוימים או מעוררים יתר על המידה בגלל הקצב המהיר".
הערות שוליים

↑  ערוץ דיסני-לוח שידורים דצמבר2013, באתר קינדרלנד
↑  רמין זאהד, ‘Packages from Planet X’ Arrives on Disney XD, באתר Animation Magazine‏, 13 ביוני 2013
↑  נותר הדיבוב המקורי בדיבוב העברי
↑  מארק דווידזיאק, 'Packages from Planet X' created by American Greetings' designer Jeff Harter, באתר Cleveland.com‏, 1 באוגוסט 2013
↑  משלוח מיוחד מכוכב X, באתר Common Sense Media
שלוחי חב"ד

התמונה המשותפת של שליחי חב"ד בחזית מרכז חב"ד העולמי – 770, כינוס השלוחים העולמי תשע"ו-2015
מדינות שלוחים, 2023
שלוחי חב"ד (ההגייה היא "שלוּחים", במלעיל) הם פעילים מקרב חסידי חב"ד שנשלחו למקומות שונים בעולם, כדי לחזק את היהודים השוהים במקום, לדאוג להם לצרכיהם, לחזק את הזהות היהודית ולעודד את לימוד התורה וקיום המצוות. בסיס מפעל ה"שלוחים" במתכונתו הנוכחית הוא יוזמה של רבי יוסף יצחק שניאורסון, ולאחר פטירתו הועצם ונבנה מחדש על ידי חתנו וממלא מקומו רבי מנחם מנדל שניאורסון, אותו רואים השלוחים כ"המשלח".
נכון לשנת 2022 פועלים כ-7136 שלוחים בכ-4,800 מרכזים ומוסדות במאה ותשע מדינות (מתוכם 1,353 שלוחים בישראל, המפעילים כ-1273 בתי חב"ד). פעילות השלוחים במקומות השונים מתרכזת סביב "בית חב"ד" המקומי.
היררכיה ומימון > הארגונים האחראים

הפעלת השלוחים נעשית בידי ה"מרכז לענייני חינוך" של חסידות חב"ד, המרכז אחראי על שליחת וארגון השלוחים ברחבי העולם. למרות זאת, במדינות שונות ישנם ארגונים שונים האחראים על שליחת השלוחים, לפי מדינות. ההיררכיה היא שבכל מדינה יש שליח ראשי שכפוף ישירות למרכז הארצי ותחתיו כפופים שאר השלוחים שבמדינתו. ברוב מדינות העולם, הארגון האחראי הוא המרכז לענייני חינוך, ובישראל, צעירי אגודת חב"ד. הארגונים נוסדו על ידי רבי מנחם מנדל שניאורסון.
מרכז חב"ד העולמי ושאר ארגוני חב"ד אינם מממנים את פעילות השלוחים. מימון הפעילות ומשכורות השלוחים מאורגנים באופן עצמאי בידי השלוחים עצמם. המימון מגיע מתרומות, או באמצעות משרות ושירותים שונים שהם ממלאים בחיי הקהילה. עם זאת, ישנם שלוחים המקבלים מימון התחלתי בתקופה הראשונה לפעילותם.
היררכיה ומימון > השלוחים הראשיים

לשמירה על הסדר, במדינה בה יש יותר משליח אחד, ה'מרכז' ממנה את אחד השליחים (לרוב - השליח הראשון שהגיע למקום) להיות השליח הראשי, המייצג את חב"ד מול השלטונות, ובעל סמכות הכרעה במקרה של חילוקי דעות. בדרך כלל השליח הראשי הוא הממנה - או מאשר - שלוחים חדשים בתחום אחריותו, ובמדינות שונות אף מסייע במימון פעילותם.
היררכיה ומימון > מימון

שכרם של השליחים בעולם והוצאות פעילותם משולמים לרוב מכספי תרומות. את רוב התרומות מגייסים השלוחים עצמם, בעיקר מתומכים וידידים באזור בו בתי חב"ד פועלים ובמקרים מסוימים ישירות מבעלי הון בישראל ובעולם.
חלק מהשליחים מפעילים מוסדות חינוך ומרכזים קהילתיים כגון בתי ספר, גני ילדים ומעונות יום בתשלום חלקי או מלא, המאפשרים להם לממן חלק מהפעילות באזור שליחותם.
חלק קטן של התרומות מגיע לארגונים האחראים, תרומות אלו משמשות להפעלת הארגונים הנ"ל וחלקם מגיע בעקיפין לבתי חב"ד.
כך לדוגמה: ארגון צא"ח מפיק עלוני הסברה לקראת חג החנוכה, ומוכר את העלונים לבתי חב"ד במחיר מסובסד הודות לתרומות שמקבל.
במקרים יוצאי דופן, מממנים הארגונים האחראים (כגון צעירי חב"ד) חלק מתקציב השלוחים. לדוגמה: בית חב"ד הנמצא במיקום חשוב מזווית הראיה של הפעילות החב"דית, או בית חב"ד הנמצא במיקום המקשה על השגת מימון (בית חב"ד למטיילים שאינו מתבסס על קהילה קבועה) - זוכים לתמיכות מסוימות. גם שלוחים חדשים זוכים לתמיכה מסוימת (המשתנה ממקרה למקרה) בתקופה הראשונה לפעילותם. בנוסף, במקרים מסוימים מקבלים בתי חב"ד תקציב מהרשות המקומית.
היררכיה ומימון > ילדי השלוחים

חלק מילדי השלוחים החיים באזורים מרוחקים ממגורי יהודים חרדים - לומדים במיזם "בית ספר - נט", שבו מתקיים לימוד ווירטואלי עם מורה.
סדרת הספרים ילדים בשליחות עוסקת בילדי השלוחים.
פעילות

רובו של פרק זה אינו כולל מקורות או הערות שוליים, וככל הנראה, הקיימים אינם מספקים. 
אנא שקלו לשפר את אמינות הפרק באמצעות הבאת מקורות לדברים ושילובם בגוף הפרק בצורת הערות שוליים.
פעילות השלוחים מתקיימת בעיקר בבית חב"ד האזורי של כל שליח, או במוסדות השונים שהוקמו (כגון בית תבשיל, מוסדות חינוך ועוד). הפעילויות משתנות בין השלוחים השונים, כאשר יש המרכזים פעילויות שונות. בכללות נחלקות הפעילויות לפעילות קבועות ופעילויות עונתיות:
הפעילויות הקבועות שמקיימים השלוחים הם בעיקר מבצעי הרבי מחב"ד, וכן שיעורים והרצאות בענייני יהדות, חסידות תורה ומדע, ושיעורים שונים. השלוחים גם מעניקים סיוע בכל צורך יהודי, כגון הכנה לבר מצווה, חתונה או אבל.
הפעילויות העונתיות שמקיימים השלוחים, נעשות בדרך כלל בסביבות חגי ישראל ובתקופות שונות, כגון תקיעת שופר בראש השנה, הדלקת נרות חנוכה, חלוקת משלוחי מנות בפורים, חלוקת מצות שמורות לקראת חג הפסח, תהלוכות ל"ג בעומר וקריאת עשרת הדיברות בחג השבועות. כמו כן ישנן גם פעילויות קיץ כגון קייטנות, מועדוני של"ה (שיעורי לימודי הדת) ועוד.
שלוחי חב"ד פעילים אף בחילוץ יהודים מכתות שונות ברחבי העולם.
כינוס השלוחים

אחת לשנה מתקיים כינוס שנתי שבמסגרתו מתאספים אלפי שלוחים ממדינות רבות.
הרבי מלובביץ' נהג לשאת דברים לפני השלוחים בהתוועדות ביום השבת. לאחר פטירתו עולים השלוחים לקברו ביום שישי.
הכינוס מסתיים באירוע חגיגי ("בנקט") בו משתתפים תומכים רבים של הפעילות וכן הורי השלוחים ומשפחותיהם. במהלך הכנס, היה מקריא המנחה הרב משה קוטלרסקי, את שמות המדינות שבהן פועלים שלוחי חב"ד, כשהשלוחים קמים בעת הקראת מקום שליחותם.
בכינוס מתקיימות סדנאות שונות, שמטרתן להעשיר את פעילות השלוחים ולהקל על עבודתם, צילום קבוצתי שנערך ברחבת 770, עלייה לאוהל חב"ד לובביץ' ועוד. את הכינוס ניהל הרב משה קוטלרסקי, באמצעות ועדה מיוחדת - "הנהלת כינוס השלוחים העולמי" של ה"מרכז לענייני חינוך", שמתכננת את הכינוס כחצי שנה קודם לכן.
כמו כן מתקיים בשבוע שלפני כ"ב בשבט "כינוס השלוחות", שבו מתכנסות נשות השלוחים ממדינות רבות.
ספר השלוחים

|  מידע כללי |
| --- | --- |
 שפת המקור:  עברית ואנגלית
 סוגה:  אלבום
 הוצאה
 הוצאה:  הוצאת ספרים קה"ת
 תאריך הוצאה:  1991-1993
 מהדורות נוספות
 מספר כרכים:  4
 קישורים חיצוניים
 מסת"ב:  מסת"ב 0-8266-0391-2
 
"ספר השלוחים" הוא אלבום בן ארבעה כרכים גדולים של תמונות צבעוניות מכל השלוחים ובני משפחותיהם ברחבי העולם שיצאו לשליחות עד שנת תשנ"א. באלבום נמצאות גם תמונות משפחותיהם של אנשי ונשות ההוראה המתעסקים במוסדות של חב"ד, ותמונות ממוסדות חב"ד. הכרכים מסודרים על פי מדינות: בכרך הראשון השלוחים מארצות הברית, בכרך השני השלוחים מישראל, בכרך השלישי מאירופה, דרום אמריקה, אפריקה ואוסטרליה, ובכרך הרביעי השלמות ומפתח שמות.
בשיחה שמסר הרב שניאורסון בכינוס השלוחים תשנ"א אמר כי יש להדפיס ספר שיכלול תמונות של כל השלוחים ומשפחותיהם ואפילו ילדים קטנים. הספר יצא בהוצאת קה"ת, בארבעה כרכים שנשלמו בחורף תשנ"ב. לפני שחלה השאיר על שולחן משרדו את ארבעת הכרכים, והם מונחים שם עד היום.
היסטוריה

מושג השליחות החל עוד על ידי רבי שלום דובער שניאורסון - האדמו"ר החמישי של חב"ד, ששלח שלוחים לגאורגיה, בוכרה ואף לארצות הברית ונמשך אצל בנו רבי יוסף יצחק שניאורסון - האדמו"ר השישי של חב"ד, ששלח חסידים כשלוחים נודדים על מנת לחזק את היהדות ברוסיה הקומוניסטית, ובארצות הברית, בעיקר בערי השדה, ובצפון אפריקה. הרב מנחם מנדל שניאורסון הרחיב מאוד את כמות השלוחים.
בשנים הראשונות להנהגתו נהג הרב שניאורסון לקרוא באופן אישי לחסידיו ומבקשם לנסוע למדינות מסוימות. החל בשנת תשי"ח, החל לדרוש מחסידיו ללא הרף לצאת לשליחות, תחת הסיסמה "ופרצת", הלקוחה מהפסוק "ופרצת ימה וקדמה וצפונה ונגבה", כדי להפיץ את אור היהדות. למילות הפסוק הולחן הניגון ופרצת, שכונה 'המנון השלוחים'. במשך השנים גדלה כמות השלוחים והאחריות על שיגורם עברה למזכירו של הרב שניאורסון, הרב חיים מרדכי אייזיק חדקוב, שמונה למנהל המרכז לענייני חינוך וניהל את פעילות השלוחים ברחבי תבל.
השליח הראשון במתכונת הנוכחית שנשלח על ידי הרב מנחם מנדל שניאורסון לאחר שקיבל על עצמו את הנהגת חסידות חב"ד, היה הרב מיכאל ליפסקר (שיועד לכך עוד על ידי הרב יוסף יצחק שניאורסון), שיצא למרוקו. ההגייה האשכנזית הייתה זרה ליהודי מרוקו והקשתה על הפעילות. אחריו הגיע למרוקו גם הרב שלמה מטוסוב, שהתגבר על הקשיים וזכה לאמונם של יהודי מרוקו. הוא הקים מוסדות תורה לבנים ולבנות, בעיקר בכפרים.
בשנת תשל"ו-תשל"ח, שלח שלוש קבוצות של שלוחים שכללו אברכים ובחורים לישראל, חלק הגיעו בהתחלה ללמוד בכוללים בירושלים וצפת, ובהמשך נפוצו בישראל והקימו ישיבות, מוסדות חינוך וחסד ועוד. הרב שניאורסון ביקש ממי שיכול שיפנה לתפקיד הרבנות בישראל, חלק מתוכם נבחרו במשך בשנים לרבני ערים וישובים בארץ, בין השלוחים היו הרב לוי ביסטריצקי, הרב אליהו יוחנן גוראריה, הרב יוסף יצחק וילשאנסקי, הרב מנחם מנדל גלוכובסקי, הרב יוסף הכט והרב יוסף שמואל גרליצקי.
בשנת 2022 זכה מפעל שלוחי חב"ד בפרס כץ ליישום ההלכה בחיים המודרניים.
היסטוריה > משמעותה הרוחנית של השליחות

הרבי מלובביץ' אמר שמטרת מפעל השלוחים היא זירוז ביאת המשיח והכנת העולם לקראת הגאולה. הוא פירש את המובא בשם הבעש"ט, ששאל את המשיח "אימתי קאתי מר?" (=מתי יבוא האדון, המשיח) והשיבו "לכשיפוצו מעיינותיך חוצה", שהכוונה היא כאשר תתפרסם תורת החסידות ויתגבר והעיסוק בה. לדבריו, אין צורך שהעולם כולו ילמד את תורת החסידות, ודי בכך שניתנת האפשרות המעשית לכל הרוצה בכך.
בשנת תשנ"ב הכריז בנוגע לעבודת השלוחים כי "עבודת השליחות הסתיימה", וכעת נותר רק "להכין את העולם כולו לקבל את פני משיח צדקנו".
לקריאה נוספת

הרב מרדכי מנשה לאופר, ספר השליחות - ליקוט משיחות הרבי מליובאוויטש, הוצאת ספרים קה"ת, כפר חב"ד, תשמ"ז
הרב זושא וולף, תורת השליחות - מצוות הדור במשנתו של הרבי מליובאוויטש, הוצאת ספרים קה"ת, כפר חב"ד, תשס"ג
מגזין תחיינו בהוצאת "ועד תלמידי התמימים העולמי", גיליון 2 עמוד 50 ואילך, סקירה על של ספר השלוחים והמעורבות של הרב שניאורסון בשלבי הוצאתו לאור.
הערות שוליים

↑  הצורה "שלוחים" מבוססת על לשון המשנה ברבים ובהטיה
↑  מבצע אנטבה של חסידי חב"ד: כעת מקיפה מפת השלוחים 100 מדינות ברחבי העולם, באתר חרדים10, ב' בכסלו תשע"ח
↑  אור חדש מפציע בחדרה
↑  רגע של חכמה (2023-03-04), "ניצלתי מכת במקסיקו" - מבצע חילוץ מהג'ונגל | רגע של סיפור", נבדק ב-2024-08-06
↑  חב"ד מציגה: ה'באנקעט' השנתי, ערוץ 7 24.11.2019
↑  החסיד שחי את כינוס השלוחים העולמי כל השנה באתר col
↑  יום פטירת הרבנית חיה מושקא שניאורסון
↑  בראשית כח יד
↑  כל מה שרציתם לדעת על שלוחי חב"ד והתביישתם לשאול, הרב מנדי קמינקר, אתר בית חב"ד.
↑  הרב עמר על הרב שלמה מטוסוב פורסם ב'חדשות חב"ד'
↑  מנחם רהט, ריקוד מצווה בצפת עם העולים שבאו במצוות הרבי, מעריב, 25 בינואר 1976
↑  זוכי פרס כץ 2022, באתר קרן כץ; איציק ברנדויין, לראשונה: פרס ההלכה היוקרתי הוענק לשלוחי חב"ד, באתר ערוץ 7, י"ז באב ה'תשפ"ב
↑  ראו למשל בדרשה האחרונה שנשא בפני השלוחים בשבת פרשת חיי שרה תשנ"ב: "הדבר היחיד שנותר בעבודת השליחות - קבלת פני משיח צדקנו בפועל ממש"
↑  רשפי אש השלם, ד' א' ע"ב
↑  שיחת ש"פ עקב תשנ"א
↑  שיחת ש"פ חיי שרה תשנ"ב
| חסידות חב"ד |
| --- | --- | --- |
| שושלת ליובאוויטש | הראשון: שניאור זלמן מלאדי ("אדמו"ר הזקן", "בעל התניא") • השני: דובער שניאורי ("האדמו"ר האמצעי") • השלישי: מנחם מנדל שניאורסון ("הצמח צדק") • הרביעי: שמואל שניאורסון ("מהר"ש") • החמישי: שלום דובער שניאורסון ("הרש"ב") • השישי: יוסף יצחק שניאורסון ("הריי"צ") • השביעי: מנחם מנדל שניאורסון ("הרבי מלובביץ'") |  |
| ענפים נוספים בחסידות | אהרן מסטרשלה | קאפוסט: יהודה לייב שניאורסון • שלמה זלמן שניאורסון • שלום דובער שניאורסון מרציצה • שמריה נח שניאורסון מבאברויסק | לאדי: חיים שניאור זלמן שניאורסון • יצחק דובער שניאורסון • לוי יצחק מסיראטשין | ניעז'ין: ישראל נח שניאורסון | עץ שושלת חב"ד |  |
| כתבים | אדמו"ר הזקן: ספר התניא • שולחן ערוך הרב • סידור אדמו"ר הזקן • תורה אור ולקוטי תורה • מאמרי אדמו"ר הזקן | האמצעי: קונטרס ההתפעלות | הצמח צדק: צמח צדק • אור התורה • דרך מצותיך | הרש"ב: המשך יו"ט של ר"ה תרס"ו • בשעה שהקדימו תרע"ב | הריי"צ: אגרות קודש הריי"צ | ספרי הרבי מלובביץ': היום יום • לקוטי שיחות • אגרות קודש הרמ"מ • תורת מנחם • רשימות | אחרים: ספר הערכים • קטגוריה:כתבי עת חב"דיים |  |
| אתרים | מרכז חב"ד – 770 • אוהל חב"ד לובביץ' • כפר חב"ד • קטגוריה:בתי כנסת חב"דיים • קטגוריה:ריכוזים חב"דיים | לובביץ' |  |
| מושגים | ניגוני חב"ד: ארבע בבות • צמאה לך נפשי • ופרצת • ניגוני הרבי מלובביץ' • תבנית:ניגוני חב"ד • קטגוריה:ניגוני חב"ד | פעילות: בית חב"ד • שלוחי חב"ד • מבצעי הרבי מחב"ד | התוועדויות: התוועדות • מאמר חסידות • משפיע | מועדים: חג הגאולה • | תקנות: סעודת משיח • מקווה "בור על גבי בור" • תקנת לימוד החת"ת • תקנת לימוד הרמב"ם | שונות: פולמוס המשיחיות |  |
| ארגונים מרכזיים | אגודת חב"ד העולמית • ספריית חב"ד • בית דין רבני חב"ד • הוצאת ספרים קה"ת • רשת ישיבות תומכי תמימים • כולל חב"ד • מרכז לענייני חינוך • נשי חב"ד • צעירי אגודת חב"ד בישראל •  רשת חינוך חב"ד • צבאות ה'   קטגוריה:ארגוני חב"ד • רשת ישיבות תומכי תמימים ליובאוויטש (ישיבות תומכי תמימים) |  |
| שונות | קטגוריה:חסידי חב"ד • קטגוריה:רבניות חב"ד |  |
קטגוריה:חסידות חב"ד
סמל הארגון האחראי העולמי על כל השלוחים, ה"מרכז לענייני חינוך"
הדלקת חנוכיה צבורית על ידי שלוחי חב"ד בקראקס בירת ונצואלה
שולחן של שליח חב"ד עם ארבעה מינים, עלוני שיחת השבוע וכיפות ברחוב בירושלים
צילום פורטרט

צלם פורטרטים אנגלי, 1850
פורטרט של המשורר שארל בודלר שצילם אטיין קארג'אט
צילום פורטרט או צילום דיוקן הוא ענף בצילום המתמקד בלכידת דמותו של אדם או קבוצת אנשים, במטרה להנציח את אישיותם, מצב רוחם, ומאפייניהם הייחודיים. זהו אחד מתחומי הצילום העתיקים והמשפיעים ביותר, שהתפתח במקביל להמצאת הצילום במאה ה-19. תמונות פורטרט יכולות לשרת מטרות רבות, החל משימוש באתר אינטרנט אישי ועד לתצוגה בלובי של עסק.